क्या सिर्फ पैसा है इसका कारण; रिश्ते बचाने के 10 उपाय
Why Do Couples Divorce? The Most Common Reasons and How to Save Your Relationship  क्यों सालों तक साथ रहने के बाद पति-पत्नि अलग हो जाते है। इन गलतियों से सबक लेकर आप अपने रिश्तें को कैसे बचा सकते है?
तलाक लेने वाले देशों को लेकर वर्ल्ड ऑफ स्टैटिक्स ने नए आंकड़े जारी किए हैं। 2023 की रैंकिंग में कई देशों की तलाक दर पहले से बढ़ी है। आंकड़े बताते हैं कि पुर्तगाल में सबसे ज्यादा तलाक होता है। वहां तलाक की दर 94 प्रतिशत है। इस लिस्ट में भारत की तलाक दर 1 प्रतिशत बताई गई है।
दुनियाभर की तुलना में भारत की तलाक दर भले ही बहुत कम है। लेकिन इस बात से भी आप इनकार नहीं कर सकते हैं कि देशभर में तलाक के आंकड़े भी तेजी से बढ़ रहे हैं। समझने वाली बात यह है कि भारत में शादी दो लोगों के बीच नहीं बल्कि दो परिवारों के बीच होती है। जब तलाक होता है तब भी पति-पत्नी के साथ दो परिवार अलग हो जाते हैं। अगर बच्चे होते हैं तो उनके मन पर इसका गहरा प्रभाव पड़ता है।
हमारे देश में प्यार, नफरत, विवाह और दूसरी शादी जैसी समस्या को सामाजिक स्तर पर सुलझा लिया जाता है। ऐसे में तलाक की बढ़ती संख्या की वजह क्या हो सकती है? इसे कैसे रोका जा सकता है। इस पर आज बात करते हैं।
सवाल: भारत में तलाक का अधिकार कब मिला?
जवाब: 1950 के दशक में संसद में हिंदू कोड बिल पारित हुआ था। इसमें महिलाओं को संपत्ति का अधिकार दिया गया। बहु विवाह पर रोक लगाई और तलाक मांगने का अधिकार भी मिला। 1976 में इस कानून में संशोधन किया गया। इसमें पति-पत्नी के बीच सहमति से तलाक की अनुमति दी गई।
सवाल: बढ़ते तलाक की वजह क्या है भारत में?
जवाब: समय के साथ ही परंपरागत संयुक्त परिवार टूटने लगा। महिलाएं काम पर जाने लगीं या अपना बिजनेस शुरू किया। इस तरह महिलाएं आर्थिक सुरक्षा के लिए पति पर निर्भर नहीं रहीं। पति भी पहले जैसे पुरुषवादी सोच के नहीं रहें। वे भी घर के काम में हाथ बंटाने लगे हैं। लिंग भेद से जुड़े मामलों में बदलाव आया है। रिश्ते को संभालने की जिम्मेदारी जितनी पत्नी की होती है उतनी ही पति की भी। जब तक दोनों मिलकर इस जिम्मेदारी को नहीं निभाएंगे तब तक ये रिश्ता आगे नहीं बढ़ सकता है।
तलाक के कई पहलू हैं। तलाक के बाद बच्चों की परवरिश के लिए अगर महिलाएं पति से गुजारा-भत्ता की मांग करें तो समाज उन्हें लालची कहता है। इस लालच को परखने के लिए इकोनॉमिक रिसर्च फाउंडेशन ने एक सर्वे किया, जिसमें 405 महिलाओं से बातचीत की गई।
सवाल: तलाक को लेकर की गई इकोनॉमिक रिसर्च फाउंडेशन की सर्वे में क्या बात सामने आई?
जवाब: इसमें 405 महिलाओं से बातचीत की गई, जिससे पता चला कि…
आखिर इन शादियों के टूटने का कारण क्या है और हम अपने रिश्तें को कैसे बचा सकते हैे? हमारे इन सवालों का जवाब दिया साइकोलॉजिस्ट, शिवानी मिश्री साधु ने दिया।
सबसे पहले वजहों को समझते हैं...
क्रिएटिव में दी वजहों के अलावा तलाक की कुछ और भी वजहें हैं, जान लें…
एक्स्ट्रा मैरिटल अफेयर: अपने पार्टनर को धोखा देना। शादी के बाद भी किसी और महिला/पुरुष से संबंध रखना।
घरेलू हिंसा: पति-पत्नी के बीच छोटी-छोटी बातों को लेकर होने वाले झगड़े। हिंसा और मारपीट।
वजन बढ़ना: अपने पार्टनर का वजन बढ़ता देख किसी और की तरफ आकर्षित होना।
खूबसूरती: बाहरी सुंदरता को महत्व देना। इस वजह से अपने पार्टनर को दोस्तों के बीच ले जाने से हिचकिचाना।
उम्मीदों का पूरा न होना: शादी के पहले जो वादे एक-दूसरे से किए गए वो बाद में पूरे नहीं होना।
नौकरी में ज्यादा समय देना: अपनी नौकरी की वजह से पार्टनर को कम वक्त देना। काम की वजह से अलग-अलग शहरों में रहना। पार्टनर की जिम्मेदारी न उठाना।
मजबूरी की शादी: कई लोग घर वालों के लिए शादी कर लेते हैं। कुछ दिन तो रिश्ता चलता है । बाद में कड़वाहट के साथ अलग हो जाते हैं।
अब तलाक बचाने का तरीका जानते हैं...
साइकोलॉजिस्ट, शिवानी मिश्री साधु के अनुसार, कोरोना काल में जब लॉकडाउन लगा तब भारतीय पति-पत्नी के रिश्ते पहले के मुकाबले ज्यादा टूटे हैं। उन्हें 24 घंटे एक साथ रहना पड़ा, जिसकी वजह से झगड़े बढ़ने लगे और रिश्तों में तकरार आ गई।
तलाक के बारे में अलग-अलग सर्वे क्या कहते हैं अब यह जानते हैं
चलते-चलते
तलाक से जुड़े दो देशों का नियम जानें 
फिलिपींस: यह इकलौता ऐसा देश हैं जहां तलाक पर प्रतिबंध है। काफी लंबे समय से तलाक से जुड़ा एक विधेयक यहां के संसद में मौजूद है जिसके पारित होने पर संशय बरकरार है। मौजूदा कानून के मुताबिक अगर कोई व्यक्ति किसी विदेशी से तलाक लेता है तो वह दोबारा शादी कर सकता है। लेकिन अगर कोई देसी जोड़ा देश के बाहर तलाक लेता है, तब भी उसे शादीशुदा ही माना जाएगा।
जापान: यहां अधिकतर तलाक सीधे-सीधे होते हैं। यहां शादीशुदा जोड़ों को बिना अदालत जाए एक पेज के फॉर्म पर दस्तखत कर तलाक तो मिल जाता है। जापान के कानून में बच्चे की कस्टडी से जुड़ा कोई प्रावधान नहीं है। यहां औरत को अगली शादी के लिए तलाक के छह महीने बाद तक का इंतजार करना पड़ता है लेकिन पुरुषों पर ऐसा कोई प्रतिबंध नहीं है।